กองทุน PRINCIPAL VNEQ-A คืออะไร
กองทุน PRINCIPAL VNEQ-A คือ กองทุนทำการลงทุนในหลักทรัพย์ของเวียดนามโดยตรง ทั้งหุ้น และ ETF รายแรกของประเทศไทย เป็นผู้บุกเบิกการลงทุนในเวียดนาม ทำให้คนไทยได้ไปลงทุนเวียดนามตั้งแต่ ปี พ.ศ. 2560 แล้ว พอร์ตกองทุนมีการจัดการและวิเคราะห์โดยผจก.กองทุนไทยและเวียดนามที่มีความเชี่ยวชาญ เลือกหุ้นและ sector ที่มีโอกาสในการเติบโตระยะยาว มูลค่าเหมาะสม มีการบริหารความเสี่ยงของอัตราแลกเปลี่ยนเงินอีกด้วย (ตามดุลพินิจ) เนื่องจากการลงทุนในตลาดหุ้นเวียดนามมีความผันผวนมาก หากไม่ได้ศึกษา หรือมีความนิ่งมากพอ แนะนำให้วางเงินลงทุนไว้กับผู้เชี่ยวชาญ จะได้สบายใจ ลงทุนกันยาว ๆ

จุดเด่นของกองทุน PRINCIPAL VNEQ-A

a.) กองทุนบริหารโดยผู้ที่มีความเชี่ยวชาญในการลงทุนในประเทศเวียดนาม ติดตามการลงทุนอย่างใกล้ชิด

b.) มีการดูแลค่าเงิน FX บาทและดอง ลดความเสี่ยงอัตราแลกเปลี่ยนตามดุลพินิจ ความเสี่ยงของค่าเงินประเทศเติบโตอย่างประเทศเวียดนามเป็นความเสี่ยงที่มองข้ามไม่ได้

c.) ใช้กลยุทธ์ Core-Satellite Port เน้นผลตอบแทนระยะยาวและมีการสับเปลี่ยนหุ้นบางส่วนตามสภาวะตลาดเพื่อเพิ่มผลตอบแทนระยะสั้น

d.) มีการลงทุนในหุ้นที่มีศักยภาพในการเติบโตสูง แม้ติดเกณฑ์ FOL (Foreign Ownership Limit) สร้างโอกาสเหนือกองทุนอื่น

e.) เน้นการลงทุนระยะยาวในกลุ่มที่มีการเติบโตสูง ตามการพัฒนาของประเทศ

ทำไมหุ้นที่มี FOL ถึงดี: มันแสดงถึงความต้องการในการเป็นเจ้าของ และทุกคนเห็นพ้องต้องกันถึงโอกาสในการเติบโต อีกทั้งไม่ใช่ทุกคนที่สามารถลงทุนในหุ้นดังกล่าว จึงสามารถสร้างผลตอบแทนที่เหนือกว่าตลาดได้
3.ตลาดการเงิน & ผลิตภัณฑ์และบริการทางการเงิน